Il-Pulizija ċaħdet li fl-aħħar ġimgħat kien hemm xi mewġa ta’ serq fil-lokalità taż-Żejtun. “Għall-kuntrarju ta’ dak illi qed jiġi allegat, mhux il-każ li hemm mewġa ta’ serq fl-imsemmija lokalità”, qalet il-Pulizija bi tweġiba għal sensiela ta’ mistoqsijiet minn tvm.com.mt. Il-Pulizija żiedet tgħid li ma sar ebda rapport fid-distrett imsemmi li seta’ jindika li qed jintużaw xi ċwievet partikolari minn xi ħallelin biex jidħlu fid-djar tal-anzjani.